Journal of Hadith Studies Vol. 3 No. 2. (December 2018) e-ISSN: 2550-1448 KERJAYA WANITA DI PERINGKAT PENGURUSAN TERTINGGI NEGARA MENURUT PERSPEKTIF AL- QUR'AN DAN HADIS Nur Tasnim Binti Ismail, Bharuddin Che Pa, Mohamad Zaidi bin Abdul Rahman Jabatan Siasah syar'iyyah Syar'iyyah, Akademi Pengajian Islam, Universiti Malaya Article Progress Abstract The involvement of women in top management of the country is an effort being intensified by the government in achieving the 30 per cent target of women at decision-making levels in the public sector. Career in top management of the country is a leadership field that needs to be seen more clearly when it comes to women. Hence, this study attempts to understand the perspectives of the Qur'an and the hadith in view of Islamic law on this issue as well as taking the views of Islamic scholars. This study uses the most authoritative proofs of Qur'an and hadith in ensuring the resolution of the argument presented. The findings show that Islam permits the involvement of women at the state's highest level of leadership except the caliph's position. Received: 9 August 2018 Revised: 20 September 2018 Accepted: 10 November 2018 Corresponding Author: Nur Tasnim Ismail Postgraduate student, Jabatan Siasah syar'iyyah Syar'iyyah, Akademi Pengajian Islam, Universiti Malaya Email: Keywords : profession, women, top managemenet, Islam 1. Pendahuluan Allah SWT mencipta wanita sebagai insan yang memiliki sifat lemah lembut, penyayang dan penuh sifat keibuan untuk menggalas peranan dan tanggungjawab yang besar serta penting dalam kehidupan meliputi kehidupan individu, berkeluarga mahupun masyarakat yang sesuai dengan fitrah dan tabiatnya. Pada masa kini wanita turut terlibat dalam mencari nafkah keluarga tanpa mengabaikan tugas asasinya sebagai ibu dan isteri. Penglibatan wanita dalam dunia pekerjaan bukan sahaja di dalam kelompok sokongan bahkan turut terlibat di bahagian pengurusan tertinggi negara dalam sektor pembuat keputusan sepertimana hasrat kerajaan dalam memperkasakan wanita. Justeru itu, kajian ini membincangkan mengenai pandangan Islam terutamanya menurut perspektif al-Qur'an dan hadis terhadap wanita yang terlibat di dalam sektor pekerjaan khususnya di peringkat pengurusan tertinggi negara bagi memastikan setiap tindakan yang dilakukan oleh wanita itu menepati landasan Islam selaras dengan tanggungjawab hakiki yang dipikul oleh kaum wanita. 2. Pandangan Ulama Terhadap Wanita Bekerjaya Terdapat perbezaan pendapat dalam kalangan ulama berkaitan keharusan wanita untuk bekerja. Sebahagian besar ulama mengharuskan penglibatan wanita dalam kepimpinan dan segelintir ulama yang melarang tindakan tersebut (Fatimah Ali, 1995). 1) Larangan Wanita Keluar Bekerja Menurut Mohammad Ali al-Bar, wanita bertanggungjawab sebagai seorang isteri dan ibu yang sentiasa perlu berada di rumah bagi menguruskan perihal rumah tangga (Mohammad Ali al-Bar, 1984). Pendapat ini berdasarkan hadis Rasulullah SAW, sabda baginda: اَه ِجْوَز ِتْيَ ب ِلْهَأ ىَلَع ٌةَيِعاَر ُةَأْرَمْلاَو "Seorang isteri bertanggungjawab dalam rumah suaminya, kerana dialah yang memimpin (urusan- urusan rumah suaminya itu)." 12
Journal of Hadith Studies Vol. 3 No. 2. (December 2018) e-ISSN: 2550-1448 Peranan terpenting bagi seorang isteri adalah mentaati suaminya serta menguruskan urusan rumahtangga dengan sebaiknya sebagaimana ajaran Islam (Mahmud Soedon, 1986). Sesetengah masyarakat Islam masih lagi membataskan peranan wanita hanya di dalam rumah sahaja tanpa melibatkan diri dalam urusan kemasyarakatan dan negara sepertimana amalan masyarakat di negara Arab (Faisal Othman, 1993). Golongan ini menganggap amalan yang mereka lakukan ini adalah tindakan yang selari dengan ajaran Islam dalam menghadkan peranan dan sumbangan wanita meliputi perihal rumahtangga sahaja. Terdapat juga ulama lain yang menghalang wanita bekerja seperti pandangan Abdullah bin Ibrahim al-Jarullah yang menyatakan syariat Islam tidak membenarkan wanita keluar bekerja (Abdullah bin Ibrahim al-Jarullah, 1996). Pendapat beliau berdasarkan fizikal wanita yang dianggap lemah serta peranan semulajadi biologi diri wanita seperti didatangi haid setiap bulan, kesukaran yang dialami semasa mengandung, keperluan memberikan penyusuan terhadap anaknya serta memeliharanya akan menambahkan beban terhadap wanita itu sekiranya bekerja. Beliau berpandangan sedemikian kerana menganggap peranan wanita dalam menguruskan rumah tangga adalah suatu pekerjaan yang bertepatan dengan fitrah semulajadi wanita. Selain itu, Muhammad al-Sayyid Muhammad al-Za'balawi turut mengutarakan pendapat yang sama dalam melarang penglibatan wanita untuk keluar bekerja. Beliau menyatakan wanita di dalam Islam tidak dituntut keluar bekerja berikutan perbelanjaan dan sara hidup dirinya merupakan tanggungjawab bapa, saudara lelaki ataupun suami mereka mengikut batas kemampuan mereka (al- Za'balawi, 1984). al-Za'balawi menyatakan perlindungan yang diletakkan oleh Islam ini merupakan suatu jaminan terhadap wanita mengenai hak keistimewaan dan kemuliaan yang diberikan ke atas wanita. Menurut Imam Hassan al-Banna, kaum wanita hanya memadai belajar al-Quran, sirah nabi, hukum agama, tahu mengira dan membaca tanpa perlu belajar ke peringkat yang lebih sebagai keperluan untuk menguruskan rumahtangga serta mendidik anak-anak (Hassan al-Banna, 1972). Justeru itu, beliau berpandangan kaum wanita selayaknya berada di rumah sahaja demi menguruskan peranan sebagai seorang isteri dan ibu. Begitu juga pandangan Sa'id al-Afghani yang mengharamkan wanita Islam keluar bekerja dengan menyatakan bahawa Islam sememangnya telah mengangkat darjat wanita serta menyelamatkan wanita dari kezaliman melalui larangan penglibatan wanita dalam masyarakat (Said al-Afghani, 1964). Kebanyakan ulama ini melarang penglibatan wanita dalam bekerja kerana menganggap tugas di luar rumah seperti mencari nafkah, perihal kemasyarakatan serta urusan kenegaraan merupakan tugas kaum lelaki yang tidak boleh dilakukan oleh kaum wanita. 2) Wanita Dibenarkan Bekerja Meskipun terdapat ulama yang melarang wanita keluar bekerja, namun sebahagian besar sarjana Islam yang lain membenarkan tindakan ini. Dr Hassan al-Turabi menjelaskan dakwaan yang mengharamkan wanita keluar bekerja itu sebenarnya tidak berlandaskan syariat Islam bahkan mengikut adat kebiasaan dan amalan sesuatu masyarakat pada ketika itu (Faisal Othman, 1993). Sekiranya merujuk kepada sejarah Islam silam, dapat dilihat penglibatan wanita dalam masyarakat mahupun negara seperti perawi hadis, perawat luka semasa peperangan, menjadi pejuang semasa peperangan, peniaga di pasar serta turut terlibat memberi bai'ah kepada Rasulullah SAW. Salah satu contoh wanita bekerja iaitu al-Shifa binti Mu'awwiz yang merupakan wanita Islam pertama dilantik menjadi pegawai kerajaan semasa pemerintahan Khalifah Umar al-Khattab (al- Asqalani, t.t). Beliau menjawat tugas sebagai penguasa pasar Madinah pada ketika itu yang bertanggungjawab dalam memastikan kelancaran dan menghapuskan penipuan semasa menjalankan urusan perniagaan (Nooh Gadut, 2006). Hal ini menjadi bukti bahawa wanita juga boleh bekerja sekaligus mampu terlibat di dalam pentadbiran negara. 13
Journal of Hadith Studies Vol. 3 No. 2. (December 2018) e-ISSN: 2550-1448 Menurut pandangan fuqaha silam, wanita yang bergelar isteri dibolehkan keluar rumah tanpa izin suaminya sekiranya berlaku situasi darurat (memaksa). Pandangan ini disokong oleh Ibnu Hajar al- Haitsami yang membenarkan isteri keluar rumah tanpa izin suami dalam keadaan darurat seperti menyelamatkan diri dari kebakaran, bencana alam, keperluan agama seperti istifta (meminta fatwa) serta juga keperluan menampung sara hidup (Ibn Hajar al-Haitsami, 1983). Pandangan ini juga selari dengan hujah Zainuddin al-Malibari di dalam kitabnya Fath al-Mu'in serta Kamal bin Humman dari Mazhab Hanafi dalam kitab Fath al-Qadir. Isteri dibenarkan keluar dari rumah dengan izin suami ataupun tidak demi memenuhi tuntutan masyarakat yang meliputi urusan berkaitan fardhu kifayah seperti menjadi bidan atau memandikan mayat. Bahkan dalam situasi tertentu seperti tiada orang yang menampung sara hidupnya dan tanggungannya, maka wanita itu perlu bekerja bagi mengelakkan sikap mengharapkan ihsan masyarakat semata-mata. Selain itu, kebanyakkan sarjana Islam membenarkan wanita keluar rumah untuk bekerja dengan terikat kepada syarat tertentu. Keharusan wanita keluar bekerja berkiat dengan umum ayat al-Quran, firman Allah SWT: ۖ َبَسَتكٱ اَِّّمِّ بيِصَن ِءاَسِّنلِلَو ۖ ْاوُبَسَتكٱ اَِّّمِّ بيِصَن ِلاَجِّرلِّل Al-Nisa 4: 32 Terjemahan: "Bagi lelaki bahagian yang ia diusahakan dan bagi wanita bahagian yang ia usahakan". Setiap manusia sama ada lelaki mahupun wanita mempunyai bahagian dari apa yang diusahakan bersesuaian dengan usaha dan kemampuan masing-masing. Islam sangat menyarankan umatnya sentiasa berusaha melaksanakan tanggungjawab masing-masing dengan sebaiknya dan juga berusaha meningkatkan kualiti hidupnya tanpa perlu irihati terhadap kelebihan orang lain (Hamka, t.t). Justeru itu, kaum wanita juga perlu berusaha atas daya usaha sendiri dalam mendapatkan limpahan rahmat dan kasih-sayang daripada Allah SWT di samping berdoa agar setiap tindakan yang dilakukan itu diterima oleh Allah SWT. Menurut Yusuf al-Qaradawi, tidak terdapat nas syarak secara mutlak mengenai larangan di dalam Islam terhadap wanita keluar bekerja. Sekiranya wanita itu tidak mempunyai wali atau suami, maka wanita tersebut dituntut supaya keluar bekerja bagi menampung keperluan dirinya dan tanggungannya (Yusuf al-Qaradawi, 1996). Selari dengan pandangan ini, Mustafa Ahmad al-Zarqa' turut menyatakan keharusan bagi wanita keluar bekerja dalam memenuhi tuntutan diri meliputi urusan agama mahupun dunia (al-Zarqa', 1999). Perbezaan sifat semulajadi dan peranan hakiki antara lelaki dengan wanita menyebabkan berlakunya keseimbangan dalam bermasyarakat dengan saling lengkap-melengkapi antara satu sama lain. Meskipun wanita dibenarkan keluar bekerja, tanggungjawab asasinya sebagai seorang isteri dan ibu tetap menjadi keutamaan di samping menepati syarat-syarat lain serta adab sebagai seorang muslimah semasa bekerja. Pandangan golongan ini dikukuhkan lagi dengan keputusan Majlis Fiqh Sedunia dalam persidangan ke-16 bertempat di Dubai pada 9-14 April 2005 yang membenarkan wanita keluar bekerja atas faktor tertentu. Namun, pekerjaan tersebut perlulah bersesuaian dengan tabiat dan kemahirannya serta selari dengan syarak di samping memelihara dan mematuhi hukum-hukum agama. Fatwa ini juga menyatakan kewajipan suami memberi nafkah kepada isterinya yang bekerja tidak gugur menurut Islam selagi mana tidak berlakunya perbuatan nusyuz oleh isterinya. Jelas menunjukkan bahawa fenomena kini yang menunjukkan semakin ramai wanita terlibat dalam bidang pekerjaan merupakan suatu yang diharuskan dalam Islam. Namun, sebagai seorang muslimah perlulah peka dengan batas yang dibenarkan oleh Islam semasa melaksanakan tugas pekerjaannya di samping memahami dengan jelas tentang prioriti yang wajib mereka laksanakan terhadap institusi kekeluargaan. 14
Journal of Hadith Studies Vol. 3 No. 2. (December 2018) e-ISSN: 2550-1448 3. Kerjaya Wanita di Peringkat Pengurusan Tertinggi Negara Menurut Perspektif Hadis Kerjaya di peringkat pengurusan tertinggi negara yang melibatkan gred JUSA C hingga TURUS I berkaitan dengan bahagian pembuat keputusan mempunyai autoriti dalam membuat dan mengubah sesuatu keputusan (Jabatan Perkhidmatan Awam, 2011). Kerjaya ini turut dikenali sebagai pembuat dasar yang mempunyai perkaitan yang sangat rapat dengan kepimpinan wanita di dalam politik dan organisasi (Francine De Ferreire Kemp, 2005). Penglibatan wanita sebagai pembuat keputusan dalam pentadbiran negara Islam merupakan suatu perkara tidak disepakati oleh sarjana Islam mengikut jawatan tertentu berikutan bidang kuasa pembuat keputusan berada di bawah Wilayah 'Ammah yang merupakan suatu kepimpinan yang diserahkan kepada seseorang yang memiliki kelayakan dan menepati syariat sehingga mampu memutuskan sebarang keputusan tanpa bergantung kepada kekuasaan lain (al-Syarafi, 1987). al-Mawardi menjelaskan Wilayah Ammah adalah kekuasaan tertinggi di dalam sistem politik seperti khalifah, kekuasaan kehakiman, ketua angkatan tentera, wazir (menteri), badan pengawas (Hisbah) dan jawatan lain yang berkaitan (al-Mawardi, 1973). Terdapat juga pandangan yang menyatakan Wilayah 'Ammah meliputi badan legislatif, eksekutif dan judisiari yang merupakan jawatan utama dalam pentadbiran sesebuah kerajaan (al-Shawkani, 1961). Namun, perbezaan pendapat ini hanya berlaku terhadap jawatan selain khalifah berikutan perihal pentadbiran ini bukan sesuatu hukum yang bersifat qat'ie di dalam al-Quran dan as-sunnah. Terjadinya perbezaan pendapat ini disebabkan penggunaan dalil yang berlainan di dalam hujah mereka serta perbezaan zaman antara para sarjana Islam tersebut sehingga terciptanya istilah seperti ulama' salaf dan khalaf serta ulama tradisional dan kontemporari (Sharifah Hayaati, 2002). Jawatan selain khalifah di dalam wilayah 'Ammah yang menjadi perbahasan para ulama membenarkan atau tidak untuk wanita menyandang tugas tersebut adalah jawatan menteri (wazir) yang turut berperanan menghasilkan keputusan berkaitan umat sama ada semasa aman mahupun peperangan (Muhammad Abdul Qadir, 2000). Kementerian (wizarah) di dalam kepimpinan Islam terbahagi kepada dua jenis iaitu Wizarah al-Tafwidh dan Wizarah al-Tanfidh yang berperanan membantu khalifah atau ketua negara bagi melancarkan urusan pentadbiran dan kenegaraan (Muhammad Farouk Nubhan, 1983). Imam al-Mawardi menyatakan Wizarah al-Tafwidh berkuasa dalam menjalankan urusan pentadbiran melalui ijtihadnya sendiri tanpa merujuk kepada khalifah berikutan jawatan menteri ini merupakan lantikan terus daripada khalifah dalam melaksanakan tugas sebagai penggantinya. Demikian itu, Imam al-Mawardi tidak membenarkan wanita menyandang peranan menteri di bahagian Wizarah al-Tafwidh lantaran menteri ini bertanggungjawab dalam menggubal dasar dan urusan pentadbiran negara yang mempunyai persamaan dengan tugas ketua negara serta merupakan pemangku utama pentadbiran negara apabila ketiadaan khalifah. Secara jelasnya Imam al-Mawardi telah menetapkan sifat 'lelaki' merupakan satu daripada sepuluh syarat pelantikan Wizarah al-Tafwidh tetapi tidak di peringkat Wizarah al-Tanfiz. Selain itu, Imam Hassan al-Banna juga selari dengan pendapat tidak membenarkan wanita menjadi menteri serta anggota ahl al-halli wa al-'aqdi berikutan jawatan ini berkaitan dengan kekuasaan dalam membuat keputusan terhadap masyarakat. Beliau berpandangan sedemikian berpandukan firman Allah SWT: 15
Journal of Hadith Studies Vol. 3 No. 2. (December 2018) e-ISSN: 2550-1448 ۖ مِِلََِّٰومَأ نِم ْاوُقَفنَأ اَِبَِو ضعَب َّٰىَلَع مُهَضعَب ُهَّللٱ َلَّضَف اَِبِ ِء ۖ اَسِّنلٱ ىَلَع َنوُمََّّٰوَ ق ُلاَجِّرلٱ Al-Nisa 4: 34 Terjemahan: Lelaki adalah pemimpin atas kaum wanita kerana Allah telah melebihkan sebahagian mereka (lelaki) atas yang sebahagian yang lain (wanita) dan kerana mereka (lelaki) telah menafkahkan sebahagian dari harta mereka. Melalui ayat di atas, beliau menyatakan kelayakan lelaki menjadi pemimpin lebih tinggi berbanding wanita dari aspek jasmani dan mental. Berpandukan ayat ini yang merujuk kepimpinan lelaki di dalam keluarganya, justeru Imam Hassan al-Banna menolak keupayaan wanita untuk menjadi pemimpin dalam membuat keputusan tertinggi berkaitan umat. Pandangan beliau ini turut berdasarkan ijma' amali melalui sepanjang pemerintahan Islam semasa zaman Rasulullah SAW, Khulafa' ar-Rasyidin dan seterusnya sehingga kejatuhan Empayar Islam Uthmaniyah. Sebagaimana tindakan Rasulullah SAW yang tidak pernah melantik wanita dalam pelbagai peristiwa penting baginda sepertimana Bai'ah 'Aqabah Kedua yang tidak dilantik seorang wanita pun menjadi ketua meskipun kaum wanita turut hadir menyatakan ba'iah terhadap Rasulullah SAW. Di samping itu, terdapat juga ulama kontemporari yang mengharamkan wanita terlibat dalam kepimpinan negara di setiap peringkat iaitu Sheikh Abdul Aziz bin Abdullah bin Baz yang merupakan mufti Kerajaan Arab Saudi pada tahun 1993-1999. Beliau tidak membenarkan kepimpinan wanita berkaitan perihal umat berdasarkan surah an-Nisa ayat 34 yang sudah menetapkan kepimpinan induk terkecil seperti institusi kekeluargaan juga merupakan hak kaum lelaki. Larangan beliau ini meliputi semua jawatan kepimpinan termasuk menteri berikutan kaum wanita tidak boleh lebih tinggi kedudukannya daripada kaum lelaki berdasarkan hadis nabi: ْمِهْيَلَع اوُكَّلَم ْدَق َسِراَف َلْهَأ َّنَأ َمَّلَسَو ِهْيَلَع ُللها ىَّلَص ِهَّللا َلوُسَر َغَلَ ب اَّمَل : َلاَق ،َةَرْكَب ِبَِأ ْنَع : َلاَق ىَرْسِك َتْنِب ةَأَرْما ُمُهَرْمَأ اْوَّلَو ٌمْوَ ق َحِلْفُ ي ْنَل " " Terjemahan: "Diriwayatkan dari Abu Bakrah, katanya: Tatkala sampai berita kepada Rasulullah SAW bahawa orang-orang Parsi mengangkat raja Puteri Kaisar, Baginda bersabda: "Tidak akan beruntung sesuatu kaum yang menyerahkan kepimpinannya pada seorang perempuan." Pengambilan hukum oleh ahli usul fiqh berdasarkan hadis ini merujuk kepada ungkapan "مهرمأ" yang merupakan ungkapan umum meliputi Wilayah Ammah dan Wilayah Khassah (pimpinan bukan induk) seperti kekuasaan terhadap harta, diri, pencarian dan sebagainya (Muhammad Abdul Qadir, 2000). Hal ini menunjukkan Rasulullah SAW melarang tidak mampu menggalas kepimpinan wanita sesebuah negara disebabkan wanita tanggungjawab tersebut berbanding kaum lelaki . 16
Journal of Hadith Studies Vol. 3 No. 2. (December 2018) e-ISSN: 2550-1448 Namun begitu, terdapat juga beberapa pandangan sarjana Islam yang membenarkan wanita terlibat menjadi menteri yang berkuasa membuat keputusan berkaitan negara, antaranya adalah Ibn Hazm (Sharifah Hayaati, 2002). Beliau menyatakan Islam tidak pernah menghalang wanita untuk berkongsi mana-mana jawatan bersama kaum lelaki selain jawatan Khalifah berikutan tiada nas yang melarangnya dan juga disebabkan kesempurnaan agama Islam yang mengambil kira aspek fizikal serta psikologi wanita yang tidak bersesuaian melaksanakan tanggungjawab sebagai Khalifah (Hoda Helmy, 1994). Merujuk kepada hadis yang diriwayatkan oleh Abu Bakrah, Ibn Hazm berpandangan bahawa hadis ini hanya berkaitan dengan jawatan ketua negara atau khalifah. Pandangan Ibn Hazim ini disandarkan kepada hadis Rasulullah SAW, yang berbunyi seperti berikut: َيِعَر ْن ِهِتُّ َ ع ٌ لوُئ ْسَم ْم ُ ك ُ كَو ٍعاَر ْم ُ ك ُّ ُ ُ ك Terjemahan: bertanggungjawab atas kepimpinanmu". "Setiap kamu adalah pemimpin dan setiap kamu Melalui hadis ini, dapat dilihat bahawa skop kepimpinan itu meliputi setiap masyarakat termasuklah lelaki dan wanita. Justeru itu, setiap kepimpinan itu perlu dilandaskan dengan keadilan agar segala tindakan yang dihasilkan mendapat ganjaran kebaikan daripada Allah SWT (al-Utsaimin, 2009). Berdasarkan hadis ini, dapat dilihat bahawa Islam turut mengiktiraf kepimpinan wanita meskipun dalam skop tertentu. Sebahagian ulama lain seperti al-Tabari dan Dr Muhammad Yusuf Musa turut membenarkan wanita memegang jawatan wakil rakyat seperti menteri bersandarkan persamaan hak dan kewajipan di antara lelaki dan wanita di dalam tuntutan amar ma'ruf nahi mungkar melalui ayat 71 surah al-Taubah ini (Ahmad Khairat, 1978). ِرَكن ِنَع لمٱ ُ َنوَهنَيَو ِفوُرع لمٱِب َ َنوُرُمأَي ۖ ضعَب ُءاَيِلوَأ مُهُضعَب ُتََّٰنِمؤ لمٱَو َنوُنِمؤ لمٱَو ُ ُ Taubah 9:71 lA Terjemahan: Orang-orang mukmin lelaki dan perempuan sebahagian mereka menjadi penolong atas sebahagian yang lain, mereka menyuruh kepada kebaikan dan mencegah kemungkaran. Penglibatan wanita ini juga demi memimpin dan menguruskan hal-hal yang berkaitan dengan kaum wanita sendiri yang berkemungkinan tidak difahami oleh kaum lelaki. Perihal ini berkaitan peribadi Rasulullah SAW dalam menangani permasalahan yang dikemukakan oleh wakil kaum wanita kepada baginda iaitu Asma' binti Yazid al-Anshari (Hibah Rauf 'Izzat, 1997). Rasulullah SAW melayani setiap persoalan yang dikemukakan dengan baik seperti kedudukan wanita sewaktu kaum lelaki berjihad, hal berkaitan taharah dan lain-lain. Hal ini menunjukkan penerimaan Rasulullah SAW terhadap peranan wakil wanita di dalam menangani isu berkaitan dengan wanita. Ulama kontemporari seperti Yusuf al-Qaradhawi turut membenarkan wanita menjadi menteri, bahkan beliau mengharuskan wanita terlibat dengan semua jawatan kepimpinan negara 17
Journal of Hadith Studies Vol. 3 No. 2. (December 2018) e-ISSN: 2550-1448 termasuk jawatan Perdana Menteri dengan syarat tertentu. Pandangan beliau ini merujuk kepada kepimpinan masa kini yang tidak lagi berasaskan sistem Khilafah selepas berakhirnya sistem Khilafah ketika pemerintahan Atarturk pada tahun 1924M. Yusuf al-Qaradhawi berpandangan sedemikian juga disebabkan tidak terdapatnya dalil al-Quran dan hadis yang melarang wanita terlibat di dalam pemerintahan negara. Menurut al-Qaradhawi, pengambilan sifat umum pada lafaz hadis yang diriwayatkan oleh Abu Bakrah dalam melarang wanita terlibat dari kepimpinan negara merupakan suatu perkara yang tidak disepakati sepenuhnya. Pengertian umum lafaz hadis itu bertentangan dengan dalil al- Quran mengenai kepimpinan wanita di peringkat tertinggi iaitu Ratu Balqis pemerintah Kerajaan Saba', sebagaimana firman Allah SWT: َنيِرُمأَت اَذاَم يِرُظنٱَف ِكيَلِإ ُرمَلأٱَو ديِدَش سأَب ْاوُلْوُأَو ةَّوُ ق ْاوُلْوُأ ُن َنَ ْاوُلاَق Al-Naml 27 : 33 Terjemahan: Mereka berkata: "Kami (lelaki) adalah orang-orang yang kuat gagah dan amat berani merempuh peperangan dan perkara itu (walaubagaimanapun) terserahlah kepadamu (ratu); oleh itu fikirkanlah apa yang engkau hendak perintahkan". Keupayaan memimpin Ratu Balqis ini mampu menjadi tauladan sebuah kepimpinan yang berjaya berikutan pemerintahannya berkonsepkan permesyuaratan serta keperibadian ratu itu sendiri yang lebih mementingkan diplomasi serta membenci peperangan meskipun memiliki keupayaan ketenteraan yang hebat sehingga mampu mendatangkan kebaikan dunia dan akhirat terhadap kaumnya (Sayyid Qutb, 2000). Jelas menunjukkan kepimpinan wanita bukan suatu yang asing di dalam Islam meskipun Rasulullah SAW tidak melakukannya sewaktu pemerintahan baginda. Selain itu, al-Qaradhawi mendatangkan hujah melalui kaedah fiqhiyyah yang disandarkan kepada fiqh waqi' iaitu merujuk kepada realiti masa kini yang menunjukkan sumbangan wanita terhadap negara adakalanya melebihi kaum lelaki dengan kelebihan dan keupayaan yang dimiliki oleh wanita dalam aspek pentadbiran mahupun politik. Pandangan ini memerlukan penelitian terhadap hadis serta sunnah fi'liyah Rasulullah SAW merujuk keadaan serta kebolehan wanita semasa era Rasulullah SAW yang tidak cenderung untuk terlibat di dalam pemerintahan negara (Zaharuddin, 2014). Perubahan pandangan yang dibawa oleh al-Qaradhawi ini menunjukkan isu kepimpinan wanita merupakan suatu perkara yang berkait dengan perubahan fatwa disebabkan perubahan masa, tempat dan keadaan berdasarkan kepada prinsip asal dalam perkara adat serta muamalat adalah harus melainkan ada nas yang melarangnya secara jelas. Oleh itu, penglibatan wanita menjadi pemimpin pada masa kini adalah dibenarkan berdasarkan kelayakan dan kebolehan yang dimilikinya. Di samping itu, al-Qaradhawi turut menyangkal pandangan yang mengharamkan kepimpinan wanita disebabkan berlakunya kekuasaan ke atas lelaki berikutan sistem pemerintahan masa kini berasaskan sistem demokrasi yang dijalankan secara kolektif melalui sebuah institusi bagi mendapatkan sesuatu keputusan yang dipersetujui bersama (Andek Masnah, 1999). 18
Journal of Hadith Studies Vol. 3 No. 2. (December 2018) e-ISSN: 2550-1448 Kebiasaannya bilangan calon wanita dalam Parlimen adalah terhad serta undian majoriti sesuatu keputusan itu tetap tidak memihak kepada mana-mana jantina. Disebabkan itu, al- Qaradhawi menyatakan penglibatan wanita masa kini dalam kepimpinan tidak bertentangan dengan mana-mana tafsiran hadis. Manakala kepimpinan wanita dalam sesebuah organisasi atau institusi yang memegang jawatan tertinggi berkait dengan kepimpinan wilayah khassah yang merupakan suatu bidang tugas khusus berhubung dengan kewibawaan serta kemampuan wanita di dalam melaksanakannya. Kebanyakan ulama' membenarkan penglibatan wanita di dalam bidang ini berdasarkan beberapa firman Allah SWT, antaranya: ِرَكنُمْلا ِنَع َنْوَهْ نَ يَو ِفوُرْعَمْلاِب َنوُرُمْأَي ٍضْعَ ب ءاَيِلْوَأ ْمُهُضْعَ ب ُتاَنِمْؤُمْلاَو َنوُنِمْؤُمْلاَو Al-Taubah 9: 71 Terjemahan: "Dan orang-orang yang beriman, lelaki dan perempuan, setengahnya menjadi penolong bagi setengahnya yang lain; mereka menyuruh berbuat kebaikan, dan melarang daripada berbuat kejahatan." Ayat ini menggambarkan tabiat kaum lelaki dan perempuan yang beriman yang suka melakukan kebaikan melalui sikap tolong menolong, bersatu padu serta menolak kejahatan bagi mengelakkan perpecahan daripada unsur-unsur lain yang suka merosakkan hubungan orang beriman. Justeru itu, kaum wanita beriman yang memiliki kelayakan dan keupayaan di dalam pentadbiran negara mahupun organisasi serta di bidang politik, perlulah berusaha untuk menceburkan dirinya di dalam bidang tersebut daripada membiarkan kaum wanita munafik yang menguasainya. Hal ini bagi mengelakkan berlakunya penyebaran fitnah terhadap agama Islam daripada kaum yang memusuhi agama Islam. Penglibatan wanita di dalam bidang ini hanya melibatkan skop politik yang kecil sahaja seperti membantu bidang pentadbiran, menjadi pengkritik dan penganalisis politik (R.A Dahl, 1979). Di samping itu, bidang ini juga berkait dengan keupayaan wanita dalam mentadbir hal berkaitan wanita sahaja tanpa melibatkan bidang kuasa umum seperti menjadi menteri hal ehwal wanita, ketua pergerakan wanita dan sebagainya. Secara umumnya, kedudukan wanita di dalam Wilayah Khassah adalah sama seperti kedudukan lelaki disebabkan bidang ini lebih berkaitan dengan permasalahan individu itu sendiri. Sebagai contoh hak ke atas diri, pemilikan harta, menjaga harta wakaf, menjadi pendamai dan sebagainya tanpa berkait dengan permasalahan umum yang lebih besar (Kamal Ahmad 'Awn, 1995). Justeru itu, dapat dilihat penglibatan wanita di peringkat pengurusan tertinggi negara merupakan skop kepimpinan di bawah Wilayah Khassah yang merupakan suatu ruang yang dibenarkan terhadap wanita meskipun jawatan ini berkaitan dengan sektor pembuat keputusan penting terhadap sesuatu isu melibatkan negara. Kesimpulan Oleh itu, jelas menunjukkan agama Islam tidak menghalang sepenuhnya keterlibatan wanita dalam menjadi pembuat keputusan di peringkat pengurusan tertinggi negara selain jawatan Khalifah. Keharusan yang diberikan ini menunjukkan Islam mengangkat keupayaan dan kredibiliti kaum wanita setanding kaum lelaki. Hal ini juga membuktikan bahawa Islam tidak mengabaikan peranan wanita dalam memberi sumbangan kepada masyarakat dan negara sebagai seorang pemimpin. 19
Journal of Hadith Studies Vol. 3 No. 2. (December 2018) e-ISSN: 2550-1448 Meskipun Islam telah memberi kebebasan kepada wanita untuk melaksanakan pekerjaan yang bersesuaian dengan naluri kewanitaan, namun kaum wanita perlulah menjaga prinsip syariat yang telah ditetapkan melalui penguasaan ilmu pengetahuan yang luas dalam menjalankan tanggungjawabnya di dalam kepimpinan, di samping menjadi seorang isteri serta ibu yang solehah. Kaum wanita yang terlibat di dalam kepimpinan juga perlu menjaga kehormatan diri, menjaga adab seorang muslimah serta menjaga batas pergaulan di antara lelaki dan wanita di dalam setiap tindakannya. Rujukan 1. Abdul Aziz bin Abdullah bin Baz, Majmu' Fatāwā wa Maqālat Mutanawwi'ah (Riyadh: Dār al-Qasam, 1420h).No fatwa: 30461. 2. Abdulmalik Abdulkarim Amrullah@Hamka, Tafsir al-Azhar (Singapura: Pustaka Nasional,t.t). 3. Aḥmad Khairat, Markaz al-Mar'ah fī al-Islām (Kāherah: Dār al-Ma'arif, 1978). 4. Al-Afghāni, Said, al-Islām wa al-Mar'ah (Kaherah: Wahbah, 1964). 5. Al-Bannā, Ḥassan, al-Mar'ah al-Muslimah (Kāherah: al-Tab'ah al-Ula, 1972). 6. Al-Bukhari, Sahih Bukhari, no. hadis 4073/4425, Tirmidzi dan Sunan an-Nasa'i VIII/227. 7. al-Haithami, Ibnu Hājar, al-Fatāwā al-Kubrā al-Fiqhiyyah (Beirut: Dār al-Kutub al-'Ilmiyyah, 1983). 8. Al-Jarullah, Abdullah bin Ibrahim, Kewajipan Wanita Islam, terj. Mohd Sofwan Amrullah (Batu Caves: Pustaka Ilmi, 1996). 9. Al-Māwardī, Abī al-Ḥassan 'Ali Ibn. Muhammad, al-Aḥkām al-Sulṭāniyyah wa al-Wilāyat al-Dīnīyyah (Mesir: Maktabah wa Matba'ah al-Bābī al-Ḥalabī, 1973). 10. al-Shawkāni, Muhammad bin Ali, Nayl al-Awtār Syarḥ al-Muntaqā al-Akhbār min Aḥadith Sayid al-Akhyār (Kaherah: Maktabah Muṣṭafā al-Halabi, 1961). 11. Al-Utsaimin, Syaikh Muhammad b. Shalih, Syarah Riyadhus Salihin (Jakarta: Darussunah Press, 2009). 12. Al-Zarqa, Mustafa Aḥmad, Fatāwā Mustafa al-Zarqa (Damsyik: Dār al-Qalam, 1999). 13. Andek Masnah Andek Kelawa, Kepimpinan Wanita Dalam Islam: Kedudukannya Dalam Syariah (Bangi: Penerbit Universiti Kebangsaan Malaysia, 1999). 14. Faisal Othman, Kedudukan dan Peranan Wanita Dalam Islam (Kuala Lumpur: Utusan Publication, 1993). 15. Fatimah Ali, "Pandangan Islam Terhadap Wanita Bekerja," Jurnal Usuluddin 3, (1995). 16. Francine De Ferreire Kemp, "Executive Women's Decision Making as Defined By Women in the Context Of Leadership" (tesis kedoktoran, University of Phoenix, United States, 2005). 17. Hamisan, Nur Saadah, and Nurdina Mohd Dahlan. "The Debate On Anti-Woman Discourse In The Hadith Literature." (2017). 18. Hasni Mohd Ali, Kefahaman Kakitangan Muslim Terhadap Kebebasan Wanita Dari Aspek Kerjaya: Kajian di Jabatan Audit Negara Putrajaya, Wilayah Persekutuan (Disertasi, Universiti Malaya, Kuala Lumpur, 2003). 19. Hibah Rauf 'Izzat, al-Mar'ah wa al-'Amal al-Siayasi Ru'yah Islami, terj. Bahruddin Fannani (Selangor: as-Syabab Media, 1997). 20. Hoda Helmy, The Status of Women in Islam: A Comparative Study With Particular Reference to Egypt (Tesis, University of Wales, United Kingdom, 1994). 21. Ibn Ḥazm, al-Muḥallā (Mesir: Maṭba'ah al-Jumhūriyyah, 1970). 22. Ibn Hājar al-'Asqalanī, al-Isabah fī Tamyīzi al-Sahābah (Kāherah: al-Halabī, t.t). 23. Ibrahim, Norhasnira, Nur Saadah Hamisan, and Shumsudin Yabi. "Analisis Terhadap Hadith Tentang Penyamatarafan Wanita Dan Haiwan: Ulasan Dan Kritikan." Journal of Hadith Studies 3, no. 1 (2018). 24. Kamal Aḥmad 'Awn, al-Mar'ah fī al-Islam (Kāherah: Matba'ah al-Sya'rawi bi Tanta', 1955). 25. Muḥammad Ali al-Bar, 'Amal al-Mar'ah fī Nizam al-Saūdiah (t.t:t.p, 1984). 26. Mahmud Soedon A.Othman, Status of Women in The Quran and The Sunnah, kertas kerja, Seminar Women's Role, UIAM, Kl, 1986. 20
Journal of Hadith Studies Vol. 3 No. 2. (December 2018) e-ISSN: 2550-1448 27. Muḥammad al-Sayyid Muḥammad al-Za'balawī, al-Ummah fī al-Qur'ān al-Karim wa al-Sunnah an-Nabawiyyah (Beirut: Muassasah al-Risālah, 1984). 28. Muḥammad al-Ḥasan Ḥusain al-Syarafī, "Wilāyah al-Mar'ah fī al-Islām, Bahts Muqaranah" (tesis sarjana, Universiti Cairo, Mesir, 1987). 29. Muḥammad Abdul Qādir Abū Faris, Fiqh Siyāsah 'inda al-Imām Ḥasan al-Banna, terj. Mohammad Zaini Yahaya (Kuala Lumpur: Pustaka Syuhada, 2000). 30. Muhammad Farouk Nubhan, Niẓām al-Ḥukm fī al-Islām (Beirut: Muassasah al-Risālah, 1983). 31. Muslim b. al-Hajjaj (1995), jil 11, Beirut: Dār al-Ma'rifah. 32. Nooh Gadut, "Pandangan Islam Terhadap Pencapaian Wanita," dalam Memahami Kedudukan Wanita Berjaya dari Perspektif Islam, ed. Siti Fatimah Abdul Rahman (Selangor: MPH Group Publishing, 2006). 33. R.A. Dahl (1979). Modern Political Analysis. New Jersey : Prentice Hall Inc. 34. Sayyiq Qutb, Tafsīr Fī Zilal al-Qur'ān: Di Bawah Bayangan al-Qur'an, terj. Yusoff Zaky Yacob (Kota Bharu: Pustaka Aman Press, 2000), 263-264. 35. Sharifah Hayaati Syed Ismail, "Kepimpinan Wanita Dalam Politik Dari Perspektif Siasah Syar'iyyah," Jurnal Syariah 10, 2 (2002). 36. Yusuf al-Qaraḍāwī, Fiqh Daulah Menurut Perspektif Islam, terj. Juanda b. Jaya (Bangi: Syabab Book Link, 2015), 233-259. 37. Yusuf al-Qaraḍāwī, Markaz al-Mar'ah fī al-Hayah al-Islāmiyyah (Kaherah: Maktabah Wahbah, 1996). 38. Qarār Bisha'ni Ikhtilafat al-Zawj wa al-Zawjah al-Muwazifah, laman sesawang Majma' al-Fiqh al-Islāmi ad-Dualī, dicapai 2 November 2016, 39. Zaharuddin Abd Rahman, "Wanita Sebagai Pemimpin Menurut Islam", laman sesawang Zaharuddin.net, dicapai pada 10 November 2014, 21